Middelsstore (gjerne ca. 5 millimeter), avlange, noe flate, blanke, rødlige til svarte stumpbiller. Hodet har forholdsvis kraftige, foroverrettede mandibler, middelsstore fasettøyne og antenner med en smal, spoleformet klubbe. Pronotum er rundet uten lengdefurer på sidene. Dekkvingene er noe forkortede (dekker ikke hele bakkroppen), med fem punktstriper, nummer to innenfra krummer innover foran og avgrenser et nærmest hjerteformet midtfelt. Beina er korte og kraftige med ganske tynne føtter.